สวัสดีค่ะ คือว่าประจำเดือนไม่มาจะ2เดือนแล้วตั้งแต่ช่วงกันยายนค่ะ แต่ว่าเดือนกันยายังมีประจำเดือนแบบเล็กน้อยไม่มาก ไม่มีเพศสัมพันธ์มาหลายเดือนแล้ว วันนี้ก็เกิดอาการปวดท้องน้อยค่ะ เป็นเพราะอะไรหรอคะ หนูเครียดมากเลยค่ะกลัวตัวเองจะมีความผิดปกติเกิดขึ้น
สวัสดีค่ะ อาการปวดท้องน้อย ประจำเดือนไม่มาเกิน 35 วันไปจากครั้งก่อนแล้วนั้น อาจจะเกิดจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งถ้าก่อนหน้านี้ไม่ได้มีเพศสัมพันธ์ โอกาสตั้งครรภ์ก็น่าจะเป็นไปได้น้อย แต่ควรยืนยันการตั้งครรภ์ร่วมไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆที่อาจเป็นไปได้ต่อไป